[{"text_idx": "#000000", "text": "Zortzi kooperatibek osatzen dugu Fagor Taldea"}, {"text_idx": "#000004", "text": "Eurez gain, Mireia Muruamendiaraz Arizmendi ikastolako lehendakaria ere izan da hitzarmen ekitaldian. Besteren artean, hitzarmenaren arrazoiez mintzo, etorkizuneko erronkei behar moduko erantzuna emateko baliabideak eskaini beharraz jardun du Alustizak: \u201cEsangura handiko erronkak datozkigu. Garrantzitsua da alor eta eragile guztiak datorrenari behar bezala heltzeko prest egotea."}, {"text_idx": "#000005", "text": "Joxean Alustiza: \"Hitzarmen berriarekin, Fagor Taldeak urrats berri bat egin du komunitatearen aldeko lanean\u201d."}, {"text_idx": "#000006", "text": "Gainera, eragile soziekonomikoen, erakunde publikoen eta bestelakoen arteko lankidetza funtsezkoa izango da zeregin horretan. Nork bere alea jarri beharra du, dagokion alorretik. Eta, hor, funtsezko dira hezkuntza eragileak. Hitzarmen berriarekin, Fagor Taldeak urrats berri bat egin du komunitatearen aldeko lanean\u201d. Hezkuntza proiektua unean unera egokitzen Arizmendi Ikastolak urteak daramatza eraldaketa prozesu sakon batean murgildurik. \u201cHezkuntza proiektua berritzen dabil Arizmendi Ikastola, besteak beste, egungo gizarteko konplexutasunei erantzun egokiak emango dizkieten eta gizarte erronkekin konprometiturik jardungo duten pertsona euskaldun eta kooperatiboak hezi guran\u201d, azaldu du Muruamendiarazek. Torrebaso 2030 proiektua sortu dute horretarako."}, {"text_idx": "#000009", "text": "Ostera, Gizabidea Fundazioarekin sinatu berri duen hitzarmenaren bidez, Almen guneko eraikinaren birgaitze energetikoan sakontzeko konpromisoa hartu du Arizmendi Ikastolak. \u201cGizabidea Fundazioak eta Fagor Taldeak serioski dituzte heldurik energiaren alorreko erronkak. Energia efizientziarako bideak, berriztagarrirako aukerak... aztertzen dabiltza, balizko ekintzak abiarazi guran. Bakoitza berean geratu barik, beharrezkoa da inguruko eragileei baliabideak eskaintzea bide horretan urratsak egin ditzaten\u201d, azaldu du Alustizak."}, {"text_idx": "#000017", "text": "Euspot, euskarazko spot lehiaketako hamabigarren edizioaren helburua izango da gazteengan bokazio zientifiko eta teknikoak sustatzea."}]